Leraars - Pretoria Faith Community
Dr Braam le Roux
Ek is getroud met Karin en het twee seuns. Arcadia was my eerste gemeente. Hiér het ek al alles gesien. Tans is ons in een van die interessantste fases van ons gemeente se geskiedenis en ek is opgewonde om 'n bydrae te kan maak.
Ds Martiens Swart
In 1974 het ek afgestudeer aan die Universiteit van Pretoria en is vroeg in 1975 na die N G Kerk Carletonville-Suid as predikant. Daarna is ek na ’n paar jaar na die N G Kerk Petronella. Dit was in 1984 dat ek na die N G Gemeente Arcadia beroep is. As emiritus-leraar is ek tans verantwoordelik vir 'n gedeelte van ons Afrikaanse bediening, maar ek was voor dit baie betrokke by ons engelse geloofsgemeenskap, die Arcadia Faith Community.
My belangstellings sluit in: Inter-kulturele bedieninge, personeelopleiding en om mense te motiveer en te help om die meeste van die lewe en hulle werk te maak.
Wat ek verder geniet is musiek en sang, sport en die natuur.
Ek glo ons is in hoofsaak op die aarde met die doel om ’n verskil te maak en om die lewe te vier. Daarvoor skenk God
ons verskillende seisoene met verskillende geleenthede uit genade.
Ds Francois Smit
Ek is getroud met Liezel en het twee kinders, Iwan en Linette. Ek is 'n sendeling in hart wat glo dat die visie en voorbeeld van Jesus werklik 'n persoon en 'n gemeenskap se wesens kan verander. Ek is betrokke by PEN vanaf 2001 en is deel van die Leraarskring van die PFC vanaf 2003. My eerste gemeente was Akasia (1995-1999). Tans is ek 'n Tentmaker-leraar van die gemeente en Senior Pastor van PEN. Ek is ook verantwoordelik vir die Arcadia Faith Community.
Ds Cobus van Wyngaard
Ek is getroud met Maryke, en ons het twee seuns: George en Simon. Ek het by die Universiteit van Pretoria studeer, en word in 2008 bevestig in die NG Gemeente Kameeldrif. In 2011 begin ek by UNISA werk, en raak betrokke by die
NG Gemeente Pretoria waar ek in 2013 bevestig word.
Ds Hendrien van Vliet
Ek is getroud met André en ons het een dogter, Freia. Ek het by die Universiteit van Pretoria studeer, en word in 2016 in die gemeente georden. Ek is verantwoordelik vir PEN se Jeugbediening en 'n klein deeltjie van die Afrikaanse Geloofsgemeenskap.